section_heading: Povijest
paragraph_text: Ubrzo nakon osnivanja jedinice armijske grupe sudjeluju u borbama kod Przemysla i Hirova (10. listopada – 2. studenog 1914.) tijekom kojih zauzimaju grad Strij. Nakon toga, u prosincu 1914., ruske snage kreću u protunapad te u novogodišnjoj noći uspijevaju zauzeti Užočki prijevoj čime je armijska grupa dovedena u tešku situaciju. Kako bi se situacija na bojištu stabilizirala, armijskoj grupi je kao pojačanje upućeno pet divizija iz sastava Balkanske vojske.